Navn: Hosein Mirshahi

Mobil: 53 53 63 06

E-mail: hosein\_mirshahi@yahoo.dk

På hvilken måde har du vist din interesse for Alternativets arbejde – som parti og bevægelse?

Jeg har med stor interesse fulgt Alternativet siden stiftelsen. I starten holdte jeg mig på sidelinjen, men i takt med, at partiets politik blev formuleret, kunne jeg genkende flere og flere af mine egne tanker, ønsker og visioner. I maj 2016 besluttede jeg endelig at melde mig i Alternativet, efter at have flirtet med tanken i flere måneder.

På grund af Alternativets politik, og på grund af den store respekt jeg har fået for alternativister, har jeg besluttet at tilbyde at stille op til KV17. Jeg er klar over, at hvis I vælger mig som kandidat, vil det være slut med det stille og anonyme liv, som jeg altid har værdsat. Men jeg er villig i at ofre privatlivets fred for at bevise min interesse for Alternativets arbejde. Hvis jeg kommer videre, kan jeg glæde mig over at arbejde på at implementere Alternativets politik i Aarhus Byråd og dermed betaler en del af min gæld til min by igennem 32 år.

På baggrund af dit forhold til Alternativets værdigrundlag (værdier, debatdogmer og manifest) samt din samtale med kandidatudvalget beder vi dig nævne 5 gode grunde til, at du brænder for at opstille som kandidataspirant for Alternativet til byrådsvalget i Aarhus 2017.

* Det går godt i Aarhus og jeg er stolt over at være Århusianer. Verdens mindste storby har jo næsten det hele, samtidig med, at bl.a. Aarhus Universitet, Aros, MOMU og Dokk1 er blandt de bedste af sine slags i verden.  
  Men det er ikke nok at være stolt. Jeg vil også være lykkelig – og ens lykke stiger og falder proportionelt med andres lykke. Gennem de sidste mange år har Aarhus Kommune fjernet midler fra bl.a. byens ældre, børn og de social udsatte for at få råd til prestigefyldte projekter. Det kan vi ikke være bekendte med. Jeg vil være lykkeligere, hvis byrådet fokuserer på mennesker fremfor monumenter.
* Jeg vil komme med positivt modspil til de politiske partier som har domineret byrådet gennem de sidste mange år. Jeg mener, at vi kan få råd til både velfærd og infrastrukturprojekter ved at rette fokus på mennesker og den enkeltes ressourcer.
* Jeg synes, vi skal koncentrere os om den miljømæssige, sociale og økonomiske bundlinje i stedet for at bruge byens begrænsede midler på impulsive, eksperimentale projekter. Hver gang jeg læser nyheder eller bare kører en tur i Aarhus, ser jeg beviser på manglende omtanke fra de skiftende byråds side: Kunne man ikke tænke på elektrificering af jernbanenettet, da man byggede Bruuns Galleri for blot få år siden? Hvad med rundkørslen i Tilst, som blev bygget for få år siden og er nu fjernet? Eller det optiske pose-sorteringsanlæg, som kostede et 3-cifret million beløb, men blev opgivet efter et par års drift?
* Gennem over 20 års ansættelse i Aarhus Kommune, herunder 15 år i Borgmesterens Afdeling, mener jeg, at jeg kan argumentere for vores politiske visioner på et sprog, som er forståeligt for både politikere og embedsmænd.
* Aarhus er i 2017 Europæisk Kulturhovedstad og temaet er meget passende ”Rethink”, som uddybes på denne måde på [VisitAarhus’ hjemmeside](http://www.visitaarhus.dk/aarhus-2017-rethink-gdk672741): ”I virkeligheden er RETHINK langt mere end et tema. Det er et mindset. En progressiv tankegang, der handler om at handle og tænke åbent, anderledes og bedre i dag, end vi gjorde i går. En videreudvikling på samtlige områder af samfundet, som skal være med til at forme vores fælles fremtid.”  
  Næsten som klippet fra Alternativets politik! Lad os bruge temaet i Alternatives valgkamp. Lad os sammen gentænke hvordan kommunen skal styres.

Jeg giver mit tilsagn om at stille op for Alternativet til KV17:

Dato og underskrift: Den 1. januar 2017, Hosein Mirshahi